Diari Oficial de la Generalitat Valenciana


Sumari del DOGV 8854, del 10-07-2020 (2020/5462)

Extracte de la Resolució d'1 de juliol de 2020, del director general de l'Institut Valencià de la Joventut (IVAJ), per la qual es convoquen les ajudes a entitats locals per a desenvolupar activitats del programa de joventut durant l'any 2020.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8854

Data del DOGV
:   10-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/5462


Data del document
:   02-07-2020

Organisme emissor
:   Institut Valencià de la Joventut

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució d'1 de juliol de 2020, del director general de l'Institut Valencià de la Joventut (IVAJ), per la qual es convoquen les ajudes a entitats locals per a desenvolupar activitats del programa de joventut durant l'any 2020. [2020/5462]  
BDNS (identif.): 513891  
De conformitat amb el que es preveu en els articles 18.2 i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Entitats beneficiàries  
Podran ser beneficiàries d'aquestes ajudes les entitats locals d'àmbit inferior a la província.  
  
Segon. Objecte de les ajudes  
Les ajudes que es convoquen estan destinades a finançar els programes de joventut de les entitats locals durant l'any 2020, dirigits a persones d'entre 12 i 30 anys, d'acord amb l'article 2 de la Llei 15/2017, de 10 de novembre, de la Generalitat, de polítiques integrals de joventut.  
  
Les activitats objecte de subvenció, dins d'aquests programes, seran les següents:  
a) Activitats d'oci educatiu. En aquesta convocatòria es podran subvencionar les activitats següents:  
- Trobades en les quals participen joves de més d'un municipi.  
- Activitats d'educació no formal que es realitzen de forma continuada amb grups estables de joves.  
- Activitats que siguen resultat del projecte d'un grup de joves que participen activament en l'organització.  
- Activitats extraordinàries organitzades com a conseqüència de la situació creada per la Covid-19, incloses les realitzades després de la finalització de l'estat d'emergència.  
b) Activitats de promoció del voluntariat jove: s'hi entendran incloses les activitats i els cursos de formació.  
c) Programes d'aprenentatge-servei.  
d) Activitats de Fòrum Jove.  
Seran subvencionables les despeses corrents i de personal no fix de l'entitat local derivades de les activitats, així com les despeses derivades d'assegurances relacionades amb la realització.  
  
Tercer. Bases reguladores   
Les bases de la convocatòria d'aquestes subvencions estan publicades en el Diari Oficial de la Generalitat Valenciana número 8276, de 18 d'abril de 2018.  
  
Quart. Import  
L'import de la línia de subvenció és d'1.000.000 d'euros, de conformitat amb el que es preveu per la Llei de pressupostos de la Generalitat Valenciana de 2020.  
  
Cinqué. Termini de presentació de sol·licituds  
El termini de presentació de sol·licituds serà de vint dies laborables, comptadors des de l'endemà de la publicació d'aquesta convocatòria en el Diari Oficial de la Generalitat Valenciana. L'incompliment d'aquest termini determinarà la inadmissió de la sol·licitud per extemporània.  
  
Sisé. Altres dades  
La sol·licitud i la resta de tràmits es realitzaran d'acord amb el que s'estableix en l'article 14.2 de la Llei 39/2015, d'1 d'octubre, del procediment administratiu comú de les administracions públiques, i haurà d'emplenar-se en el model d'instància que figura annex a la resolució de convocatòria.  
La documentació que caldrà aportar és la prevista en el punt seté de la resolució de convocatòria.  
Cada entitat podrà sol·licitar la subvenció únicament per a cinc activitats de les contemplades en el punt 2 de l'apartat tercer de la convocatòria.  
La valoració de les sol·licituds es realitzarà conforme amb els criteris establits en l'article 8.1 i 9 de l'Ordre 3/2018, d'11 d'abril, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió d'ajudes a entitats locals per a programes de joventut i equipament en tecnologia de la informació i la comunicació (TIC).  
El procediment de concessió d'aquestes ajudes serà el de concurrència competitiva, de manera que l'import de la línia de subvenció es distribuirà de manera proporcional a la puntuació obtinguda pels sol·licitants que reunisquen els requisits.  
  
València, 2 de juliol de 2020.- El director general de l'Institut Valencià de la Joventut: Jesús Martí Nadal.